stanford-oval/wikipedia huggingface dataset:
Paul Skenes

| Paul Skenes |
| --- | --- |
 Skenes vuonna 2024.
Henkilötiedot
Koko nimi:  Paul David Skenes
Syntynyt: 29. toukokuuta 2002 (ikä 22) Fullerton, Kalifornia
Kansalaisuus:   Yhdysvallat
Baseballpelaaja
Pelipaikka:  syöttäjä
Pituus:  198 cm
Paino:  106 kg
Lyöntipuoli:  oikea
Heittokäsi:  oikea
Nyk. joukkue:  Pittsburgh Pirates
Sarja:  Major League Baseball
MLB-varaus:  1. varaus, 2023 Pittsburgh Pirates
Pelaajaura
Seurajoukkueet
2024–:  Pittsburgh Pirates
Paul David Skenes (s. 29. toukokuuta 2002 Fullerton, Kalifornia) on yhdysvaltalainen baseballpelaaja, pelipaikaltaan syöttäjä, joka pelaa Major League Baseball (MLB) -sarjan Pittsburgh Piratesissa. Skenes oli MLB:n varaustilaisuuden ykkösvaraus vuonna 2023, kun hänet varattiin Piratesiin. Hän pelasi yliopistossa Yhdysvaltain ilmavoimien akatemian ja Louisianan osavaltionyliopiston (LSU) joukkueissa.
Skenes pelasi high schoolissa syöttäjän lisäksi myös muita pelipaikkoja eli hän oli niin sanottu kaksisuuntainen pelaaja. Yliopistossa Yhdysvaltain ilmavoimien akatemian joukkueessa hän voitti toisena vuotenaan parhaalle kaksisuuntaiselle pelaajalle annettavan John Olerud -palkinnon. Hän siirtyi LSU:hun pelaamaan toisen vuotensa jälkeen ja voitti siellä yliopistotason World Seriesin; hänet nimettiin turnauksen parhaaksi pelaajaksi.
Skenes oli MLB:n varaustilaisuuden 2023 odotetuimpia lupauksia ja häntä pidettiin parhaimpana syöttäjälupauksena sitten Stephen Strasburgin. Hänet valittiin varaustilaisuuden ensimmäisenä pelaajana Pittsburgh Piratesiin, minkä jälkeen hän sai ennätyksellisen 9,2 miljoonan dollarin allekirjoitusbonuksen.
Skenes pelasi ensimmäisen kerran MLB:ssä kaudella 2024, kun hän teki debyyttinsä toukokuussa Chicago Cubsia vastaan. Hänet valittiin tulokaskautenaan MLB:n tähdistöotteluun.
Aiheesta muualla

Paul Skenes Baseball-Reference.comissa (englanniksi)
Niemiselet

| Niemiselet |
| --- | --- |
Maanosa:  Eurooppa
Valtiot:  Ruotsi
Läänit:  Norrbottenin lääni
Maakunnat:  Norrbotten
Kunnat:  Luulajan kunta
Koordinaatit:  65°59′08″N, 22°02′19″E
Vesistöalue ja valuma-alueen tietoja
Päävesistöalue:  Rånejoen vesistö
Valuma-alue:  vesistön pääuoma
Järveen tulevat joet:  Rånejoki
Laskujoki:  Rånejoki
Järvinumero:  SE733340-178395
Mittaustietoja
Pinnankorkeus:  15,1 m  mpy. 
Pituus:  4,83 km  
Leveys:  1,065 km  
Rantaviiva:  13,002 km  
Pinta-ala:  2,231 km²  
Tilavuus:  0,078 km³  
Keskisyvyys:  3,5 m  
Suurin syvyys:  27,6 m  
Valuma-alue:  3 931,77 km²  
Saaria:  8
 fiNiemiselet 
Niemiselet (meänk. Niemisuvanto) on Ruotsissa Norrbottenissa Luulajan kunnassa sijaitseva järvi, joka kuuluu Rånejoen vesistöön. Järven pohjoisrannassa sijaitsee pieni kylä Niemisel.
Maantietoa

Niemiselet on 4,8 kilometriä pitkä, 1,1 kilometriä leveä ja sen pinta-ala on 223 hehtaaria eli 2,23 neliökilometriä. Järven nimi viittaa suvantoon (ruots. sel tarkoittaa suvantoa). Sen katsotaan leviävän Rånejoesta Lillstrykenin salmesta, joka on 50 metriä leveä, ja päättyvän Niemiholmin joen saareen. Saaren eteläpuolella virtaa Selstryken ja pohjoispuolella Mjösundet. Molemmat päättyvät pieniin koskiin. Järvi on muodostunut kapeaan ja loivarinteiseen laaksoon, jonka kummallakin sivulla kohoaa moreeniset vuoret. Järven koillispuolella kohoaa Ronningsvikberget 120 metriä vedenpinnan yläpuolelle ja lounaispuolella Degerberget vastaavasti 110 metrin korkeuteen. Laaksossa esiintyy moreenikumpareita ja De Geer -moreeniharjanteita. Nämä vaikuttavat järven muotoihin niin, että rannoilla vuorottelevat monet niemet ja lahdet toisiaan, ja järvestä pilkistää pinnan yläpuolelle kahdeksan saarta. Niemiä ovat pohjoisrannalla Viknäsudden, Hendersudden, Sörsundsudden ja Skiftesudden, ja etelärannalta voidaan mainita Åtigårdsudden. Åtigårdsuddenin ja Sörsundsuddenin välissä on salmi Sörsund. Åtigårdsuddenin jatkeena on Hedholmenin saari ja salmen alapuolella Notholmen, Svedjeholmen ja Tomasholmen. Järven rannat ovat harvaan asuttuja ja paikoin on jälkellä peltopalstoja aktiiviljelyn ajoilta. Kumpaakin rantaa seuraa tie, jotka ylittävät joen Niemiselin ja alajuoksulla Orrbyn kohdalla.
Luontoarvoja

Valuma-alueen maaperän yleisimmät maalajit ovat moreeni (64,3 %), turve (3,3 %), hiekka tai sora (1,5 %), siltti (7,9 %) ja kallioalue (6,3 %). Muut alueet ovat erilaisia vesistöjä.
Järven lähialueella sijaitsee Snöbergetin luonnonsuojelualue (ruots. Snöbergets naturreservat, 624 hehtaaria), joka sijaitsee järvelle näkyvällä vuorella. Sen huippu on ollut jääkauden jälkeen vedenkoskematonta aluetta, joten sen maaperä ei ole veden huuhtomaa ja siinä on paljon ravinteita jäljellä. Vuoren metsämaastossa on paljon vanhaa ja hakkaamatonta metsää jäljellä. Järveltä nousee vuorelle 2,5 kilometriä pitkä polku.
Vesistösuhteet

Niemiselet kuuluu Rånejoen vesistössä (päävesistötunnus 7) Rånejoki pääuomaan yhtenä sen vesireitin järvenä . Se on Rånejoen läpivirtausjärvi, jonka yläpuolisen valuma-alueen pinta-ala on 3 932 km². Järven omaa lähialuetta on vain 16,2 km², josta tulee vuorten metsäisiltä rinteiltä seitsemän puroa. Selbäckenin lähteenä on Stormyran Degerbergetin takaa. Järven luusuassa on sen keskivirtaama (MQ) noin 42,7 m³/s . Rånejoki laskee Perämereen Råneåssa 24 kilometrin  päässä Luulajassa.
Lähteitä > Huomautuksia

↑  Tilavuuden arvo saatu kertomalla järven pinta-ala sen keskisyvyydellä.
↑  Järven virtaamana luusuassa on käytetty vesistöviranomaisten vuosina 1981–2010 julkaisemien kuukausittain laskettujen keskivirtaamien keskiarvoa.
↑  Asia on luettu ruotsinkielisestä wikipediasta artikkelista sv:Niemiselet.
Käännös suomeksi
Nebran kiekko

Nebran kiekko
Nebran kiekko on pronssikautinen muinaisesine, joka löytyi vuonna 1999 itäisestä Saksasta Nebran kaupungin läheltä kätköstä. Pronssinen kiekko on halkaisijaltaan 32 senttimetriä, ja siinä on taivaankappaleita kuvaavia kultakuvioita. Kiekko haudattiin maahan noin vuonna 1600 eaa. Se on merkittävä muinaisesine, ja sitä pidetään varhaisimpana toistaiseksi löydettynä tähtitaivaan todenmukaisena kuvauksena. Kiekkoa käytettiin mahdollisesti kylvön ja sadonkorjuun ajankohtien määrittämisessä.
Historia

Nebran kiekon löysivät aarteenetsijät vuonna 1999 Mittelbergin mäestä Ziegelrodan metsästä Nebran kaupungin läheltä noin 180 kilometriä Berliinistä lounaaseen. Löytäjät vahingoittivat esinettä kaivaessaan sitä maasta, minkä seurauksena sen reuna hajosi, yksi tähti katosi ja kultaisesta kiekosta lohkesi iso palanen. Löytäjät eivät pystyneet myymään kiekkoa ja muita samasta paikasta löytämiään esineitä laillisesti, sillä arkeologiset löytöesineet kuuluvat lain mukaan osavaltiolle. He yrittivät vuonna 2003 myydä kiekkoa laittomasti antiikinkeräilijälle Sveitsissä baselilaisen hotellin alakerran baarissa 400 000 dollarilla, mutta tapaaminen oli poliisin järjestämä ansa, ja myyjät pidätettiin. Kiekko kuuluu nyt Saksi-Anhaltin osavaltiolle.
Ajoitus ja paikallistus

Jotkut tutkijat epäilivät aluksi kiekon autenttisuutta ja väittivät sitä nykyaikaiseksi väärennökseksi. Tutkimuksissa todettiin kuitenkin, että kiekon pronssipinnan mikroskooppiset muutokset ovat voineet tapahtua vain pitkän ajan kuluessa, eikä sellaisia voida väärentää.
Kiekko ja muut esineet haudattiin maahan noin vuonna 1600 eaa. Kiekkoa ei pystytty yksinään ajoittamaan, sillä sen kaltaista esinettä ei ollut aiemmin löydetty, eikä tutkijoilla ollut varmaa arkeologista kontekstia ajoitukselle. Kiekko pystyttiin kuitenkin ajoittamaan sen yhteydessä kaupiteltujen ja oletetusti samasta paikasta löytyneiden miekkojen ja reunuskirveiden tyylin perusteella. Kiekko kuuluu ilmeisesti Únětice-kulttuurin esineistöön.
Kiekko valmistettiin ilmeisesti juuri Nebran tienoilla. Kiekon reunakuvioiden päät muodostavat kiekon keskipisteen kanssa tarkalleen 82 asteen kulman, joka on sama kulma kuin Nebrassa keskitalven ja keskikesän auringonlaskun välinen kulma horisontissa; pohjoisemmassa kulma on suurempi ja etelämmässä pienempi. Kiekossa käytetyn kuparin osoitettiin isotooppianalyysin avulla olevan peräisin pronssikautisesta kaivoksesta Itävallan Alpeilta.
Kuviot

Nebran kiekko on halkaisijaltaan 32 senttimetriä ja painaa kaksi kilogrammaa. Se on tehty pronssista, ja siinä on useita lehtikultaisia kuvioita. Pronssi on patinoitunut vihreäksi, sillä se sisältää kuparia, mutta alun perin se oli syvän sinivioletti. Kultaisten kuvioiden oletetaan kuvaavan Kuun sirppiä, Aurinkoa (tai täysikuuta), tähtiä, aurinkolaivaa ja kahta horisonttia, joista toinen on irronnut. Kiekon reunassa on reikien kehä, josta kiekko on ehkä kiinnitetty johonkin.
Tähtiä kiekossa on näkyvillä 30, joiden lisäksi reunan kaarikuvion alla piilossa on kaksi tähteä. Useimmat tähdet ovat ilmeisen sattumanvaraisessa järjestyksessä ja tarkoitettu vain koristeiksi. Seitsemän tähteä muodostaa kuitenkin rykelmän, joka tunnistettiin Seulasten tähtikuvioksi. Kun kiekko oli saatu ajoitettua, kävi ilmi että siinä kuvattu tähtikuvio oli varhaisin tunnettu tähtitaivaan kuvaus koko maailmassa, 200 vuotta vanhempi kuin Egyptin vanhimmat kuvaukset.
Auringon ja Kuun alapuolella olevan kaaren on arveltu esittävän aurinkolaivaa, jolla Auringon uskottiin taivaalla kulkevan. Aurinkolaivaa on kuvattu esimerkiksi pronssikautisen Skandinavian esineissä sekä muinaisen Egyptin uskonnollisessa kuvastossa. Kaaren on ehdotettu esittävän vaihtoehtoisesti myös sateenkaarta tai sirppiä.
Tarkoitus

Nebran kiekko on mahdollisesti vanhin tähän mennessä löydetty todenmukainen esitys maailmankaikkeudesta. Sen on arvioitu saattaneen olla tähtitieteellinen laskuri, jolla määrättiin milloin sadot kylvettiin keväällä ja korjattiin syksyllä. Kiekkoon kuvattu Seulasten tähtikuvio alkaa näkyä taivaalla syksyllä juuri sadonkorjuun aikaan, ja se katoaa kesäksi näkyvistä keväällä kylvön aikoihin.
Saksalaisten tutkijoiden mukaan kiekkoa käytettiin kehittyneenä tähtitieteellisenä kellona, jolla synkronisoitiin aurinkokalenteri ja kuukalenteri. Jotkut ovat arvailleet, että kiekko hylättiin kun Theran purkaus pimensi taivaan moneksi vuodeksi pilaten sadot ja lopettaen auringonpalvonnan alueella.
Aiheesta muualla

Kuvia tai muita tiedostoja aiheesta Nebran kiekko Wikimedia Commonsissa
Virallinen Landesmuseum web-sivu (Arkistoitu – Internet Archive) (saksaksi)
Kiekon kanssa kaupitellut miekat, joiden perusteella löytö pystyttiin ajoittamaan
Taltta, kaksi reunuskirvestä, käsirenkaat
Paliperidoni

| --- | --- |

Paliperidoni
Systemaattinen (IUPAC) nimi
3-[2-[4-(6-fluori-1,2-bentsoksatsol-3-yyli)piperidin-1-yyli]etyyli]-9-hydroksi-2-metyyli-6,7,8,9-tetrahydropyrido[1,2-a]pyrimidin-4-oni
Tunnisteet
CAS-numero: 7144598-75-4
ATC-koodi: N05AX13
PubChem CID: 115237
DrugBank: DB01267
Kemialliset tiedot
Kaava: C23H27N4FO3 
Moolimassa: 426,486
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus: 28 % (suun kautta)
Metabolia:  ?
Puoliintumisaika: 23 h
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:  reseptivalmiste (FI)  
Antotapa: suun kautta, lihaspistoksena
Paliperidoni on risperidonin aineenvaihduntatuote, nimeltään 9-hydroksirisperidoni. Sitä myydään tablettina kauppanimellä Invega, ja siitä on saatavana pistosmuotoinen injektiovalmiste Xeplion, jota annetaan 4 viikon eli kuukauden välein, verrattuna risperidoni-injektioon Risperdal Constaan, jota annetaan 2 viikon välein, ja myös pistos (injektio) Trevicta jota annetaan 3 kuukauden välein. Annostelun milligrammamäärät poikkeavat toisistaan.
Paliperidonin kemiallinen kaava on C23H27FN4O3, moolimassa 426.484 g/mol ja CAS-numero 144598-75-4.
Aiheesta muualla

Antipsykoottien tyypit (Arkistoitu – Internet Archive) Terveyskirjasto
PubChem: Paliperidone (englanniksi)
DrugBank: Paliperidone (englanniksi)
Kyoto Encyclopedia of Genes and Genomes (KEGG): Paliperidone (englanniksi)
ChemBlink: Paliperidone (englanniksi)
Lääkeinfo: Trevicta (injektio, pistos)
Terveyskirjasto Duodecim: Trevicta (injektio, pistos) (Arkistoitu – Internet Archive)
Pharmaca Fennica: Trevicta (injektio, pistos)
SIC! Fimea-artikkeli: Paliperidonipalmitaatti (injektio, pistos) (Arkistoitu – Internet Archive)
Lääkeinfo: Xeplion (injektio, pistos)
Pharmaca Fennica: Xeplion (injektio, pistos)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Paliperidone
Antipsykootit
| --- | --- |
Butyrofenonijohdokset:  benperidoli |  bromiperidoli |  droperidoli |  fluanisoni |  haloperidoli |  melperoni |  moperoni | pipamperoni | trifluperidoli
Fentiatsiinijohdokset:  butaperatsiini |  diksyratsiini |  flufenatsiini |  klooripromatsiini |  levomepromatsiini | mesoridatsiini |  peratsiini |  perfenatsiini |  perisiatsiini | pipotiatsiini | proklooriperatsiini |  promatsiini |  sulforidatsiini |  tioridatsiini |  tiopropatsaatti |  tioproperatsiini |  trifluoperatsiini |  triflupromatsiini
Muut tyypilliset antipsykootit:  klooriprotikseeni |  flupentiksoli |  klopentiksoli |  loksapiini |  molindoni |  pimotsidi |  tiotikseeni |  tsuklopentiksoli
Epätyypilliset antipsykootit:  amisulpridi |  aripipratsoli |  asenapiini | brekspipratsoli | iloperidoni | karipratsiini |  ketiapiini |  klotsapiini |  lumateperoni  | lurasidoni | mosapramiini | olantsapiini |  paliperidoni |  perospironi |  risperidoni | sertindoli |  sulpiridi |  tsiprasidoni |  tsotepiini
Käännös suomeksi
Nicole Maines

| Nicole Maines |
| --- | --- |

Henkilötiedot
Koko nimi:  Nicole Amber Maines
Syntynyt: 7. lokakuuta 1997 (ikä 27) Gloversville, New York, Yhdysvallat
Ammatti:  näyttelijä
Näyttelijä
Aktiivisena:  2015–
Aiheesta muualla
IMDb
Nicole Amber Maines  (s. 7. lokakuuta 1997 Gloversville, New York, Yhdysvallat), syntymänimeltään Wyatt Benjamin Maines on Yhdysvaltalainen näyttelijä ja transsukupuolisten oikeuksien aktivisti. Ennen näyttelijänuraansa Maines oli nimettömänä kantajana Maine Supreme Judicial Courtin asialla Doe v. Regional School Unit 26, jossa hän väitti, että hänen koulupiirinsä yritti estää hänen pääsynsä naisten kylpyhuoneeseen transsukupuolisuuden vuoksi. Oikeus päätti vuonna 2014, että transsukupuolisten oppilaiden kieltäminen koulun kylpyhuoneessa heidän sukupuoli-identiteettinsä mukaisesti on laitonta, ensimmäinen osavaltion tuomioistuimen päätös.
Näyttelijänä Maines näytteli Nia Nalia CW:n supersankarisarjassa Supergirl (2018–2021) neljännestä kuudenteen tuotantokauteen. Hän on ensimmäinen, joka esittää transsukupuolista supersankaria televisiossa.
Nuoruus ja koulutus

Kelly ja Wayne Maines adoptoivat Mainesin ja hänen identtisen kaksoisveljensä Jonasin heidän syntymänsä yhteydessä vuonna 1997; yksi heidän biologisista vanhemmistaan ​​oli Kellyn serkku. Vaikka he viettivät alkuvuotensa Gloversvillessä, New Yorkissa, he kasvoivat Portlandissa, Mainessa. Maines määriteltiin mieheksi syntymän jälkeen, ja hän alkoi osoittaa sukupuolen vaihtelua nuorena;  Kun hän oli kaksivuotias, Maines kysyi äidiltään kysymyksiä, kuten "Milloin minusta tulee tyttö?" Hän leikki mieluummin tytöille tarkoitetuilla leluilla ja samaistui sarjakuvien ja elokuvien naishahmoihin.  Maines itse kertoi tietävänsä, ettei hän ollut enää kolmevuotias poika, ja alkoi kertoa perheelleen selvästi, kuka hän oli neljävuotiaana. Maineksen veli Jonas hyväksyi hänen sukupuoli-identiteettinsä nuoresta iästä lähtien. Kun he kaksi olivat vielä peruskoulussa, Jonas kertoi heidän isälleen: "Ole hyvä, isä, sinulla on poika ja tytär."
Maines sanoo valinneensa nimen Nicole (lyhennettynä Nikki) hahmon Nicole Bristowin mukaan, joka on yksi Zoeyn apuneuvoista Nickelodeon-ohjelmassa Zoey 101. Maines halusi alun perin kutsua itseään Quinniksi, mutta hän teki jatkuvasti kirjoitusvirheitä nimeä kirjoittaessaan, joten hän päätyi Nicoleen. Maines valitsi toisen nimensä, Amber, vain siksi, että hän piti sen kuulosta. Maines vaihtoi nimensä virallisesti vasta myöhemmin, koska Mainen laki, jonka mukaan nimenmuutoksesta on ilmoitettava sanomalehdessä, ja hän ja hänen perheensä halusivat pitää Maineksem henkilöllisyydem yksityisenä turvallisuuden vuoksi. Tuomari hyväksyi heidän hakemuksensa nimenmuutoslakiin, mikä tarkoittaa, että Nicole vapautettiin velvollisuudesta julkaista nimenmuutos sanomalehdessä. Muutamaa päivää myöhemmin hänestä tuli virallisesti Nicole Amber Maines.
Heinäkuussa 2015 Mainesille tehtiin sukupuolen vahvistava leikkaus Philadelphiassa, kuukausi lukiosta valmistumisen jälkeen.
Maines osallistui lukioon Portlandissa, Maine Waynflete Schoolissa, ja Mainen yliopistossa veljensä Jonasin rinnalla. Isänsä mukaan Maines kuitenkin päätti olla palaamatta syksyllä 2018 jatkaakseen näyttelemistä.
Mainesin suosiota nosti edelleen Washington Postin kirjoittajan Amy Ellis Nuttin vuonna 2015 ilmestynyt kirja Becoming Nicole: The Transformation of an American Family, joka kertoo tarinan Maineksen perheen sopeutumisesta hänen sukupuoli-identiteettiinsä. Mainesin perheestä julkaistiin monia artikkeleita, joista monet keskittyivät siihen, kuinka yksi identtinen kaksonen voi olla transsukupuolinen ja toinen voi olla cis-sukupuolinen.
Nuoruus ja koulutus > Doe v. Regional School Unit 26

Maines käytti nimeä Susan Doe maamerkkitapauksessa Doe v. Regional School Unit 26, johon viitataan myös nimellä Doe v. Clenchy.  Vuonna 2007, kun Maines oli 5. luokalla peruskoulussa Asa Adams Elementary Schoolissa Oronossa, Mainessa, miespuolisen luokkatoverin isoisä valitti Mainesin käyttämisestä tyttöjen kylpyhuoneessa. Tapahtuman jälkeen häntä kiellettiin käyttämästä naisten kylpyhuonetta ja hänet pakotettiin käyttämään henkilökunnan kylpyhuonetta. Mainen ihmisoikeuskomission avulla Maines ja hänen perheensä tekivät valituksen Oronon koulupiiristä, jota nykyään kutsutaan Riverside RSU 26:ksi, väittäen, että koulu syrji häntä. Koulupiiri ei ryhtynyt toimiin käsitelläkseen valituksen, joten perhe nosti piiriä vastaan ​​kanteen. Asia eteni lopulta Bangorin osavaltion korkeimpaan oikeuteen, ja Bostonin homo- ja lesbopuolustajat puolustajat edustivat Mainesia ja hänen perhettään. Suulliset väitteet keskittyivät pääasiassa jännitteeseen, joka vallitsee 1920-luvulla hyväksytyn lain, joka edellyttää sukupuolen mukaan eriytettyä kylpyhuonetta, ja Maine Human Rights Actin vuonna 2005 annetun säännöksen välillä, joka kieltää seksuaaliseen suuntautumiseen perustuvan syrjinnän.
Kesäkuussa 2014 Mainen korkein oikeus päätti 5–1, että koulupiiri rikkoi osavaltion ihmisoikeuslakia ja kielsi piiriä estämästä transsukupuolisilta opiskelijoita pääsyä kylpyhuoneeseen heidän sukupuoli-identiteettinsä mukaisesti. Maines ja hänen perheensä saivat 75 000 dollarin korvauksen syrjintäoikeudenkäynnin jälkeen. Tämä oli ensimmäinen kerta maassa, kun tuomioistuin päätti, että on laitonta pakottaa transsukupuolinen opiskelija käyttämään kylpyhuonetta, joka liittyy hänelle syntymässä määrättyyn sukupuoleen, ja ensimmäinen kerta, kun Mainen korkein oikeus tulkitsi Mainen ihmisoikeuslakiin tehtyjä muutoksia seksuaaliseen suuntautumiseen perustuvan syrjinnän kieltämisenä.
Ura

Vuonna 2015 Mainesista ja hänen perheestään käsiteltiin Washington Postin kirjoittajan Amy Ellis Nuttin kirjaa Becoming Nicole: The Transformation of an American Family. Se kertoo perheestä, joka on sopinut Mainesin transsukupuolisuudesta. Kesäkuussa 2015 Maines esiintyi USA Network -ohjelmassa Royal Pains transsukupuolisena teininä, jonka hormonit saattavat vaarantaa hänen terveytensä. Vuonna 2016 Maines oli yksi 11 henkilöstä, jotka esiintyivät HBO:n dokumentissa nimeltä The Trans List. Dokumentissa Maines ja useat muut ihmiset kertovat henkilökohtaisista tarinoistaan ​​transsukupuolisuudesta.
Heinäkuussa 2018 ilmoitettiin, että Maines esiintyy vakiohahmona CW-sarjan Supergirl neljännellä kaudella. Hän esiintyi Nia Nalina, Legion-jäsenen Dream Girlin kaukaisena sukulaisena, ja sellaisena hän näytteli ensimmäistä transsukupuolista supersankaria televisiossa. Hänen hahmoaan kuvataan "sieluiseksi naiseksi, jolla on kova halu suojella muita". Hahmo on uusi toimittaja, jonka Kara ottaa siipiensä suojiin.
Vuonna 2019 Maines näytteli Bitissä, kauhuelokuvassa omituisista naisvampyyreista, joka voitti näyttelijäpalkinnon Outfest Los Angeles LGBTQ -elokuvafestivaaleilla.
Yksityiselämä

Nicole Maines seurustelee TikTokkaaja Nate Weirin kanssa.
Aiheesta muualla

Nicole Maines Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en: Nicole Maines
Käännös suomeksi
Mr. Fastfinger

| Mika Tyyskä> Henkilötiedot |
| --- | --- |
Syntynyt: 5. marraskuuta 1976 (ikä 47) Porvoo
Muusikko
Aktiivisena:  2006–
Tyylilajit:  hard rock, instrumentaalirock
Soittimet:  Ruokangas Guitars
Levy-yhtiöt:  Elektrik Pyjamas (omakustanne)
Aiheesta muualla
guitarshredshow.com
  [ Muokkaa Wikidatassa ] [ ohje ]  
Mika Tyyskä (s. 5. marraskuuta 1976 Porvoo), joka soittaa yhtyeessä Mr. Fastfingerselvennä, on suomalainen kitaristi. Mr. Fastfingerin nimellä on julkaistu neljä albumia ja kolme EP:tä. Alun perin Tyyskän luoma flash-hahmo Mr. Fastfinger esiintyi kitaransoiton opetussivustolla internetissä.
Ura

Aluksi Mr. Fastfinger oli kuvitteellinen flash-hahmo Tyyskän luomalla Internet-sivustolla, jossa on yhdistetty keskenään animaatio ja kitaransoiton opettaminen. Sivuston saaman huomion vuoksi Tyyskää alettiin pyytää esiintymään ja opettamaan kitaraleireille ja niin Mr. Fastfinger tuotiin maailmaan.
Suomalaisessa Guitar Heroes -levynjulkaisukonsertissa Tavastialla 2007 Mr. Fastfinger esiintyi vierailevana kitaristina. Mr. Fastfingerin nimellä julkaistiin ensimmäinen instrumentaalialbumi vuonna 2009, The Way of The Exploding Guitar. Toinen albumi In Motion julkaistiin 30. maaliskuuta 2012.
Vuonna 2012 Mika Tyyskä kutsuttiin luomaan sisältöä JamTrackCentral.com:iin. Tyyskä on tuottanut Jam Track Centralille useita opetuksellisia jamtrack-pakettejaselvennä. Lisäksi hän on tuottanut opetussisältöä mm. suomalaiselle Rockwaylle. Vuonna 2013 Mr. Fastfinger julkaisi Stringweaver-minialbumin, joka oli samalla myös laajennettu soundtrack GuitarBots-pelin "Mr. Fastfinger -tasolle". GuitarBots on suomalaisen Yousician-peliyhtiön kitarapeli. .
2015 Mika Tyyskä ja kitaranrakentaja Juha Ruokangas julkistivat yhteistyöprojektinsa, The Spirit of the Guitar Hunt -elokuvan . 40-minuuttinen elokuva Mr. Fastfingerin uuden kitaran rakennuksesta sekoittaa todellisuutta ja fantasiaa. Elokuvassa yhdistetään animaatiota ja näytelmäelokuvaa. Lisäksi Mr. Fastfingerin kolmas täyspitkä albumi, Spirit Rising, julkaistiin. Levy on samalla elokuvan soundtrack. Levyllä vierailee muusikoita kuten Jordan Rudess (Dream Theater), Michael Angelo Batio, Kai Hahto (Nightwish, Wintersun), Jan-Olof Strandberg, Kristoffer Gildenlöw, Kalle Katz ja Sami Tupala.
Mr. Fastfinger on keikkaillut Suomessa oman liveyhtyeensä kanssa. Tyyskä soittaa myös useissa cover- ja tribute -kokoonpanoissa, kuten Mauron Maiden ja Metallica Tribute, jossa mukana Tyyskän lisäksi Kai Hahto, Mikko Herranen ja Kimmo Nissinen. Vuoden 2019 lokakuussa ilmestyi Mr. Fastfingerin neljäs studioalbumi
Mr. Fastfinger soittaa suomalaista Ruokangas Guitarsin kitaraa. Hän käyttää Hughes & Kettnerin vahvistimia ja muun muassa BOSSin ja TC Electronicin efektejä.
Multimedia

Mika Tyyskä valmistui Lahden Muotoiluinstituutista 2005. Samana vuonna julkaistu internetsivusto Guitar Shred Show oli hänen opinnäytetyönsä. GuitarShredShow.com on voittanut muun muassa kansainvälisen Top Talent -multimediakilpailun pääpalkinnon vuonna 2006. Tyyskän teos on myös Jorden Rudessin kanssa kehitetty Keyboardwizard.net. Tyyskä on luonut kolme animaatiota progressiivista metallia soittavan Dream Theater -yhtyeen konsertteja varten.
Hän on myös tehnyt animaatiot Jordan Rudessin Morphwiz IPad -ohjelmaan.
Yhtye

Mika Tyyskä – kitara
Lasse Rantanen – basso
Thomas Törnroos – rummut
Yhtye > Entiset

Kalle Katz – koskettimet
Diskografia > Mika Tyyskä

Night Overdrive (2018)
Diskografia > Mr. Fastfinger

The Way of the Exploding Guitar (2009)
In Motion (2012)
Stringweaver (2013,  EP)
Spirit Rising (2015)
Neon Alchemist (2016,  EP)
Swim Like Sushi (2016,  Live-EP)
Mountain Tone (2019)
Flight Mode (2022)
Helsten
Promo (2004)
Aiheesta muualla

Mr. Fastfinger Myspacessa (englanniksi)
Mika Tyyskä Elonetissä